আসানসোলে ধস, মাটি চাপা পড়ে মৃত ৩ শ্রমিক, আহত ১

আসানসোল: পিএইচই পাইপ লাইনের (PHE pipe)  কাজ করতে গিয়ে মাটি চাপা পড়ে চারজন শ্রমিক (Worker)।  যার মধ্যে তিনজন শ্রমিকের মৃত্যু হয়েছে, আহত একজন। তাঁকে আশঙ্কাজনক অবস্থায় আসানসোল (Asansole) জেলা হাসপাতালে (District Hospital) পাঠানো হয়। সালানপুর থানার (Salanpur police station) ডালমিয়া কোলিয়ারী (Dalmia Colliery)এলাকার ঘটনা।

খবর পেয়ে ঘটনাস্থলে আসেন সালানপুর থানার পুলিশ। চার শ্রমিককে উদ্ধার করে আসানসোল জেলা হাসপাতালে পাঠানো হয়।

সেখানে চিকিৎসক তিনজনকে মৃত ঘোষণা করে। মৃত তিনজন ব্যক্তির নাম রাজ্জাক শেখ (২২), রোহিত উদ্দিন শেখ (১৮),নিতেশ পাসওয়ান(২৫)। এবং সামসুল শেখ(২০) এখনও চিকিৎসাধীন।

আরও পড়ুন: ফের বিভ্রান্তিকর বিজ্ঞাপন, আদালতের রোষে পতঞ্জলি

তাদের মধ্যে তিনজনের বাড়ি ঝাড়খণ্ডের পাকুড় জেলায় ও অন্য একজন স্থানীয় কুলটির চিনাকুড়ির বাসিন্দা বলে জানা যায়।

স্থানীয় ব্যক্তি ফুচু বাউরি বলেন, ধস নেমেছে, তার ফলে ঘটনাস্থলে এসে দেখি চারজন চাপা পড়েছে। তাদেরকে চারজনকে উদ্ধার করে হাসপাতালে নিয়ে যাওয়া হয়েছে। সেখানে চিকিৎসক তিন জনকে মৃত ঘোষণা করেন। এক জনের অবস্থা আশঙ্কাজনক।

দেখুন অন্য খবর: